মিয়া গোলাম পরওয়ার

মিয়া গোলাম পরওয়ার (জন্ম: ৮ সেপ্টেম্বর ১৯৫৯) একজন বাংলাদেশী শিক্ষক, সাংবাদিক এবং রাজনীতিবিদ এবং বাংলাদেশ জামায়াতে ইসলামীর সেক্রেটারি জেনারেল।  এর পূর্বে ২০১৬ সালের নভেম্বর থেকে ২৫ ডিসেম্বর ২০১৯ পর্যন্ত তিনি জামায়াতের নায়েবে আমীর হিসেবে  দায়িত্ব পালন করেন। এছাড়া তিনি বাংলাদেশ শ্রমিক কল্যাণ ফেডারেশনের সভাপতির দায়িত্বও পালন করেছেন। গোলাম পরওয়ার ২০০১ সালের জাতীয় সংসদ নির্বাচনে খুলনা-৫ আসন থেকে জামায়াতের মনোনয়নে সংসদ সদস্য নির্বাচিত হন।

 প্রারম্ভিক জীবন 
গোলাম পরওয়ার ৮ সেপ্টেম্বর ১৯৫৯ সালে খুলনা জেলার ফুলতলা উপজেলার শিরোমণি গ্রামে জন্মগ্রহণ করেন। শিক্ষাজীবনে বি এল কলেজ থেকে  হিসাববিজ্ঞানে বিকম. ও এমকম. পাশ করার পর স্থানীয় কলেজে শিক্ষকতা করেন  ও পত্রিকায় সাংবাদিকতার সাথে জড়িত ছিলেন। যদিও তিনি মাত্র তিন মাস প্রভাষক হিসেবে চাকরি করেছেন কিন্তু প্রায়শই তার নামের পাশে অধ্যাপক উপাধি ব্যবহার করতে দেখা যায়।

 রাজনৈতিক জীবন 
পরওয়ার  ১৯৭৪ সালে তিনি জাসদ ছাত্রলীগে যোগদান করে ছাত্র রাজনীতিতে যুক্ত হন।   ১৯৭৫ সালে ছাত্র থাকাবস্থায় জামায়াতের সহযোগী ছাত্র সংগঠনে যোগদান করেন। পর্যায়ক্রমে ছাত্রশিবিরের খুলনা মহানগরীর সেক্রেটারীর দায়িত্ব পালন করেন। তিনি ১৯৯৬ সাল থেকে ২০১১ সাল পর্যন্ত খুলনা মহানগরে জামায়াতের আমীর এবং ২০১২ সাল থেকে ২০১৬ সালের নভেম্বর পর্যন্ত কেন্দ্রীয় সহকারী সেক্রেটারি জেনারেল হিসেবে দায়িত্ব পালন করেন। পরবর্তীতে জামায়াতে ইসলামীর নায়েবে আমির মনোনীত  হন।

২০০১ সালের অষ্টম জাতীয় সংসদ নির্বাচনে খুলনা-৫ (ফুলতলা-ডুমুরিয়া) আসন থেকে জামায়াতের মনোনয়নে সংসদ সদস্য নির্বাচিত হন।

একই আসনে ১৯৯১ ও ২০০৮ সালের জাতীয় নির্বাচনে পরাজিত হন।

২০১৮ সালে একাদশ জাতীয় সংসদ নির্বাচনে তিনি বিশ দলীয় জোট থেকে একই আসনে প্রার্থী হিসেবে মনোনীত হন ও পরাজিত হন।

 গ্রেফতার 
২০১০ সালের ৩০ শে জুন  খুলনায় একটি মিছিল থেকে গ্রেফতার হয়ে পাঁচ বছর কারাভোগ করেন, এবং পরবর্তীতে বিভিন্ন সময়ে বিভিন্ন মেয়াদে তিন থেকে চার বার কারান্তরীন হন।

 নির্বাচনী ইতিহাস 
 বছর নির্বাচনী এলাকা জোট ভোট % ফলাফল২০০১খুলনা-৫চারদলীয় ঐক্য জোট১,৫১,৯৯৯৫৬.০৬২০০৮খুলনা-৫চারদলীয় ঐক্য জোট  ১,০৫,৩১২ ৪১.০৩%

 সমালোচনা 
২০২৫ সালের ১৪ ডিসেম্বর শহীদ বুদ্ধিজীবী দিবস উপলক্ষে বাংলাদেশ জামায়াতে ইসলামী আয়োজিত এক আলোচনাসভায় মিয়া গোলাম পরওয়ার দাবি করেন ১৯৭১ সালে বাংলাদেশের স্বাধীনতা যুদ্ধের সময় ১৪ই ডিসেম্বর পাকিস্তানিরা নয় বরং ভারতীয়রা বুদ্ধিজীবীদের হত্যা করেছিল। তিনি আরো বলেন,"বামপন্থি ও কলকাতাকেন্দ্রিক কিছু বুদ্ধিজীবী এবং ভারতপন্থীরা দীর্ঘদিন ধরে বুদ্ধিজীবী হত্যাকাণ্ডের জন্য জামায়াতে ইসলামীর নাম জড়িয়ে আসছেন। তবে ইতিহাসের নানা তথ্য ও সত্য সামনে আসায় প্রমাণ হয়েছে, এই হত্যাকাণ্ড ভারতীয় সেনা ও গোয়েন্দাদের সুপরিকল্পিত ষড়যন্ত্রের অংশ ছিল।"

 তথ্যসূত্র 

বহিঃসংযোগ

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:খুলনার রাজনীতিবিদ
বিষয়শ্রেণী:সরকারি ব্রজলাল কলেজের প্রাক্তন শিক্ষার্থী
বিষয়শ্রেণী:ফুলতলা উপজেলার ব্যক্তি
বিষয়শ্রেণী:খুলনার শিক্ষায়তনিক